jkorsvik/nowiki_second_scrape_merged huggingface dataset:
Hengsel

Et hengsel er et beslag som benyttes som mekanisk forbindelse mellom to legemer som skal rotere i forhold til hverandre innenfor en begrenset vinkel.
Hengsler benyttes mest for å feste dører og vinduer til karm, og i lukkemekanismer i møbler for oppbevaring.


== Typer hengsler ==
Ved bruk av hengsler på dører beregnet for persontrafikk benyttes normalt hengsler som tillater at dørbladet kan frigjøres fra dørkarmen uten at hengslene må demonteres. Også i andre sammenhenger benyttes hengsler som kan løsnes. Det finnes i hovedsak tre måter å løse dette på:

Løftehengsel – Hengseldelene er ikke mekanisk festet til hverandre, men tyngdekraften holder døren på plass.
Lagerhengsel – Hengseldelene er festet til hverandre med en låsetapp, normalt supplert med glidelagre for å minske friksjonen.
Snap-in-hengsel: – Den ene hengseldelen har en vinge som skyves inn i et spor i motsatt hengseldel hvor det sitter en hake som låser vingen. Døren kan frigjøres ved at denne haken løftes med en skrutrekker eller lignende.Av disse er det kun lagerhengsler som kan demonteres mens døren er lukket.
Det finnes også hengsler med innebygget fjærbelastning som gjør at en dør vil lukkes igjen automatisk hvis den åpnes og slippes. Disse brukes utstrakt i svingdører, men har normalt ikke tilstrekkelig lukkekraft til å lukke dører med lås, derfor brukes normalt dørlukker i stedet.


== Se også ==
Hengselretter
32 mm-systemet for møbelsnekring, ofte for montering hengsler på møbler


== Eksterne lenker ==
(en) Hinges – kategori av bilder, video eller lyd på Commons 
(en) Hinge – galleri av bilder, video eller lyd på Commons
Kantskåte

Kantskåte er en mekanisk dørlås.
Kantskåte benyttes på tofløyede dører uten midtstolpe der det ikke er rømningskrav. Skåtet monteres i den passive fløyen og kan åpnes og lukkes med en hevarm. Denne er mekanisk koblet mot to låsestag som stikker ut i topp og bunn av dørbladet og låser det til karmen.
De fleste kantskåter er innfelt i dørbladet, men det finnes også utenpåliggende skåter.
Kantskåte har rent mekanisk den samme funksjonen som en espagnolettlås, men er vanskeligere å åpne og kan ikke åpnes når dørene er lukket. Det finnes også automatskåter der den aktive fløyen treffer en utløserarm i skåtet slik at den passive fløyen er låst når døren er lukket og frigjort når den aktive fløyen åpnes.
Magnetkontakt

En magnetkontakt (MK) er en elektronisk signalgiver som i hovedsak brukes til å indikere mekanisk plassering.
En vanlig magnetkontakt er en passiv komponent som gir et potensialfritt signal. Plasserer man et magnetisk legeme foran magnetkontakten vil kretsen være lukket, og fjerner man det magnetiske legemet vil kretsen være åpen.
Aktuelle anvendelsesområder er samlebånd, roboter og adgangskontroll.
Regjeringen Thorvald Stauning IV

Regjeringen Thorvald Stauning IV var Danmarks regjering 15. september 1939 til 10. april 1940.
(Samlingsregjering).
Regjeringen besto av følgende ministre:

Statsminister: Thorvald Stauning
Utenriksminister: Erik Scavenius
Finansminister: Vilhelm Buhl
Forsvarsminister: Søren Brorsen
Kirkeminister: Vilhelm Fibiger
Undervisningsminister:  Jørgen Jørgensen
Justisminister: Harald Petersen
Innenriksminister: Knud Kristensen
Minister for offentlige arbeider: Gunnar Larsen
Minister for landbruk og fiskeri (Landbruksminister): Kristen Bording
Minister for industri, handel og sjøfart (Handelsminister): J. Christmas Møller
Arbeids- og sosialminister: Johs. Kjærbøl


== Kilder ==
Regeringer 1901-1953 Danmarkshistorien.dk Arkivert 12. oktober 2009 hos Wayback Machine.
Motorlås

En motorlås er en elektromekanisk låskasse for elektronisk styrt avlåsing av en dør.
I motorlåsen sitter en likestrømsmotor som driver en reile eller falle ut og inn av et mekanisk sluttstykke. Motorlåser med reile har normalt en magnetkontakt som indikerer når døren er lukket slik at styringselektronikken kan forhindre at reilen skyves ut mens døren er i åpen stilling og derved hindre lukking.
Motorlåsen erstatter den mekaniske låskassen i en dør, og kan normalt påmonteres dørvridere, sylinderlås og knappevrider som en vanlig låskasse. Styring av låsen gjøres normalt fra en egen styreenhet som monteres ved døren, og fordi motorlåsen fysisk er montert i dørbladet vil man være avhengig av karmoverføring for å få frem nødvendig kabling.
Dersom en motorlås skal styres med adgangskontroll gjøres dette normalt via et potensialfritt signal til styreenheten.
Risikoklassifisering

Risikoklassifisering av bygg er en del av de bygningstekniske forskrifter som utstedes av Direktoratet for byggkvalitet (DiBK).
For å avgjøre hvilke krav som stilles til brannsikkerhet, klassifiseres alle bygg i 6 risikoklasser ut ifra byggets funksjon.

Klasse 1: Garasjeanlegg, driftsbygninger, skur, naust etc.
Klasse 2: Næringsbygg
Klasse 3: Barnehager og skoler
Klasse 4: Boliger, hytter, internat, asylmottak, barnehjem etc.
Klasse 5: Forsamlingslokaler og offentlige bygg for flere enn 150 personer
Klasse 6: Fengsler, sykehus, hoteller og andre overnattingssteder
Klassifiseringen avgjør hvilke krav som settes til rømningsveier, slukkeutstyr og varsling.
Risikoklasser må ikke forveksles med brannklasser som er en klassifisering av bygningskomponenter og deres evne til å motstå brann.
Arkitekturåret 1415

Arkitekturåret 1415 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1415.


== Hendelser ==
1410→1415: Brunelleschi utvikler eksperimentelt regler for representasjon av perspektiv: Sentralperspektiv.


== Bygninger ==

1385→1415: St. Peter-katedralen i Regensburg fullføres.
1410→1441: I Heidelberg, Tyskland bygges Heiliggeistkirche.
1409→1419: Fontenen Fonte Gaia blir bygget på den offentlige plassen i Siena av Jacopo della Quercia.
Byggingen av Katedralen i Sevilla fortsetter.


== Fødsler ==
Aristotele Fioravanti, italiensk arkitekt og ingeniør (ca. 1486)


== Dødsfall ==
…
Rømning

Rømning eller evakuering er et sentralt begrep innenfor personsikkerhet som omhandler flytting av mennesker fra et farlig område til et trygt område. I tekniske sammenhenger brukes begrepet om personers mulighet til å flykte fra en nødsituasjon i en bygning.
I de fleste land finnes lovgiving som regulerer krav om rømningssikkerhet. Dette innbefatter i all hovedsak rømningsveier, samt informasjon om og merking av disse. I Norge er alle bygninger delt inn i seks risikoklasser ut ifra bygningens funksjon, og i hver klasse finnes det et sett regler som omhandler rømning. Eksempler på slike krav er antall rømningsveier, dørbredde og automatisk åpning ved utløst brannalarm.


== Personellkontroll og mønstring ==
I spesielt utsatte installasjoner eller bygninger ønsker man i noen tilfeller å ha kontroll på hvilke personer som til enhver tid befinner seg inne i bygget eller sonen. Det finnes da forskjellige systemer som basert på RFID eller tilkobling til adgangskontroll kan registrere når en person går ut eller inn. Når området er evakuert kan man da få en oversikt over hvilke personer som fortsatt befinner seg i farlig område enten ved at man ved rømning har blitt registrert utpassert eller manuelt registrerer seg på et mønstringspunkt i sikkert område.


== Tilbakerømning ==
De siste årene har det blitt utvidet fokus på begrepet tilbakerømning. Med dette menes at dersom en rømningsvei er blokkert skal man kunne komme seg tilbake til området man forlot uten å måtte bruke nøkkel, adgangskort eller lignende. 


== Referanser ==
Arkitekturåret 1416

Arkitekturåret 1416 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1416.


== Bygninger ==
1410→1441: I Heidelberg, Tyskland bygges Heiliggeistkirche.
1409→1419: Fontenen Fonte Gaia blir bygget på den offentlige plassen i Siena av Jacopo della Quercia.
Byggingen av Katedralen i Sevilla fortsetter.


== Fødsler ==


== Dødsfall ==
…
Arkitekturåret 1417

Arkitekturåret 1417 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1417.


== Bygninger ==
1410→1441: I Heidelberg, Tyskland bygges Heiliggeistkirche.
1409→1419: Fontenen Fonte Gaia blir bygget på den offentlige plassen i Siena av Jacopo della Quercia.
Byggingen av Katedralen i Sevilla fortsetter.


== Fødsler ==

Pier Paolo Celega, italiensk arkitekt (ukjent fødselsår)


== Dødsfall ==
…
Jan Christian Vestre

Jan Christian Vestre (født 9. oktober 1986 i Haugesund) er en norsk jurist og politiker (Ap) som er næringsminister i Jonas Gahr Støres regjering siden 14. oktober 2021. Før han gikk inn i regjering var han administrerende direktør i den norske møbelprodusenten Vestre AS.Vestre er utdannet jurist fra Universitetet i Oslo. Han ble i 2019 utnevnt til Norges beste vekstskaper i den internasjonale konkurransen «EY Entrepreneur Of The Year», og i 2020 ble han kåret til årets bærekraftsleder av E24.Vestre overlevde massedrapet på Utøya. Han har tidligere vært styreleder for gjenreisningen av Utøya etter terrorangrepene i Norge 2011 (2013–2017), politisk rådgiver for nærings- og handelsminister Trond Giske i Jens Stoltenbergs andre regjering (2013), politisk rådgiver i Arbeiderpartiets stortingsgruppe (2010–2012), sentralstyremedlem i Arbeidernes ungdomsfylking (AUF) (2010–2012), leder av Utdanningspolitisk forum i Oslo Arbeiderparti (2008–2015), leder av den nasjonale Elevorganisasjonen (2006–2007) og medlem av det regjeringsoppnevnte utvalget for fag- og yrkesopplæring (2007–2008).


== Referanser ==
Vinaya pitaka

Vinaya piṭaka (pāḷi) er den første av «de tre kurvene» (tipiṭaka) eller avdelingene i pāḷikanonen til theravādaskolen. Vinaya er navnet på skolens rammeverk av regler innenfor klosterfellesskapet; navnet Vinaya piṭaka kan derfor oversettes med «klosterreglenes kurv».
Vinaya pitaka inneholder regler for munkeordnene, og fortellinger om hvordan reglene oppsto. Tekstene er felles for alle grener av buddhismen, noe som kan tyde på at de er svært gamle. 
Vinyana pitaka er kjent i seks ulike versjoner, hvorav tre fremdeles er i levende bruk: paliversjonen, en tibetansk versjon og en kinesisk versjon.
Theravādaskolens versjon er skrevet på pāli, og består av tre tekster:

Suttavibhaṅga («tråden av regler»), som er en gjengivelse av Patimokkha med en kommentar
Mahāvibhaṅga («den store avdelingen»), som inneholder 227 regler for munker (bhikkhus)
Bhikkhunīvibhaṅga («bhikkhuni-avdelingen»), som inneholder 131 regler for nonner (bhikkhunis)
Khandhaka
Mahāvagga (10 kapitler)
Cullavagga (12 kapitler)
Parivāra (19 kapitler om analyser av klosterreglene)
Vinaya

Vinaya (pāli og sanskrit) er rammeverket av regler innenfor det buddhistiske klosterfellesskapet (som kalles sangha), og danner grunnlaget for de kanoniske tekstene som kalles Vinaya pitaka.
Ordet «vinaya» kan oversettes med «utledning», «utdannelse» eller «disiplin».
Buddhas lærdommer deles gjerne inn i de to kategoriene «dharma» (som er læren), og «vinaya» (som er klosterdisiplinen).
Regjeringen Thorvald Stauning V

Regjeringen Thorvald Stauning V var Danmarks regjering 10. april 1940 – 8. juli 1940.
(Samlingsregjering)
Regjeringen besto av følgende ministre:

Statsminister: Thorvald Stauning
Finansminister: Vilhelm Buhl
Undervisningsminister:  Jørgen Jørgensen
Minister for landbruk og fiskeri (Landbruksminister): Kristen Bording
Minister for industri, handel og sjøfart (Handelsminister): Johs. Kjærbøl
Kirkeminister: Johs. Hansen
Utenriksminister: Peter Rochegune Munch
Innenriksminister: Bertel Dalgaard
Trafikkminister: Aksel Sørensen
Sosialminister: Ludvig Christensen
Forsvarsminister: Alsing Andersen
Justisminister: S. Unmack Larsen
Ministre uten portefølje:Søren Brorsen
Oluf Krag
Henrik Hauch
Henning Hasle
J. Christmas Møller
Vilhelm Fibiger


== Kilder ==
Regeringer 1901-1953 Danmarkshistorien.dk Arkivert 12. oktober 2009 hos Wayback Machine.
Arkitekturåret 1418

Arkitekturåret 1418 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1418.


== Hendelser ==
Barbadori kapellet i Santa Felicita, Firenze planlegges av Filippo Brunelleschi.


== Bygninger ==

1410→1441: I Heidelberg, Tyskland bygges Heiliggeistkirche.
1409→1419: Fontenen Fonte Gaia blir bygget på den offentlige plassen i Siena av Jacopo della Quercia.
Byggingen av Katedralen i Sevilla fortsetter.


== Fødsler ==
Niccolò di Giovanni Fiorentino, italiensk billedhugger og arkitekt (død ca. 1506)


== Dødsfall ==
…
Sutta pitaka

Sutta piṭaka (pāḷi), eller «lærens kurv», er den andre av «de tre kurvene» (tipiṭaka) eller avdelingene i pāḷikanonen til theravādaskolen.  Navnet sutta er pāḷi-formen av sanskritordet sūtra.
Sutta pitaka består av fem tekstsamlinger (nikaya). Samlet inneholder de 10 000 læresetninger, samtaler og enkeltutsagn, som tilskrives Buddha eller hans nære venner. 

Dighanikaya («samling av lange avhandlinger»), med 34 lange suttaer, hvor blant annet tekstene oversatt som Buddhas samtaler inngår
Majjhimanikaya («samling av mellomlange avhandlinger»), med 152 mellomlange suttaer, formet som dialoger
Samyuttanikaya («samling av enkeltutsagn») i 5 deler, bestående av flere tusen korte enkeltutsagn
Anguttaranikaya («samling av numeriske avhandlinger»), med flere tusen suttaer, organisert i 11 avsnitt, etter hvor mange dhammagjenstander som det henvises til i hver sutta
Khuddakanikaya («samling av mindre avhandlinger») i 18 deler, hvor blant annet Dhammapada, Metta sutta, Mangala sutta, Theragatha (Brødrenes sanger), Therigatha (Søstrenes sanger) og Jatakaene inngår. Milindapanha og to andre deler finnes i burmesiske versjoner, men ikke i Thailand og Sri Lanka.


== Referanser ==


== Eksterne lenker ==
A Complete Buddhist Sutra Collection, buddhasutra.com
Arkitekturåret 1419

Arkitekturåret 1419 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1419.


== Hendelser ==
Oppdraget med kuppelen til katedralen Santa Maria del Fiore i Firenze ble gitt til Filippo Brunelleschi foran konkurrenten Lorenzo Ghiberti etter en konkurranse.
Filippo Brunelleschi planlegger Ospedale degli Innocenti (Hittebarnshospitalet) (bygges 1421-1444).


== Bygninger ==
1410→1441: I Heidelberg, Tyskland bygges Heiliggeistkirche.
1409→1419: Fontenen Fonte Gaia blir bygget på den offentlige plassen i Siena av Jacopo della Quercia.
Byggingen av Katedralen i Sevilla fortsetter.


== Fødsler ==


== Dødsfall ==
…
Xunchang-1 gasskraftverk

Xunchang-1 gasskraftverk er et kombinert og gasskraftverk i byen Xunchang, fylket Gong, om lag 40 km fra Yibin i Sichuan, sentrale Folkerepublikken Kina. Det har en installert produksjonskapasitet på 3.048 MW med «Jenbacher» gassturbiner med kogenerasjon levert av General Electrics. Anlegget stod ferdig i 2009 for testkjøring i mars samme år. Brenseltypen er naturgass og kraftverkene skal primætrt gi elektrisitet til gruveindustrien i Sichuan. Eier er Sichuan Coal Group.


== Eksterne lenker ==
«Sichuan Coal Group Introduced GE Unit for CBM/CMM Power Generation» - Coal Info, 24, februar 2009.
Xunchang-2 gasskraftverk

Xunchang-2 gasskraftverk er et kombinert og gasskraftverk i byen Xunchang, fylket Gong, om lag 40 km fra Yibin i Sichuan, sentrale Folkerepublikken Kina. Det har en installert produksjonskapasitet på 3.048 MW med «Jenbacher» gassturbiner med kogenerasjon levert av General Electrics. Anlegget stod ferdig i 2009 for testkjøring i mars samme år. Brenseltypen er naturgass og kraftverkene skal primætrt gi elektrisitet til gruveindustrien i Sichuan. Eier er Sichuan Coal Group.


== Eksterne lenker ==
«Sichuan Coal Group Introduced GE Unit for CBM/CMM Power Generation» - Coal Info, 24, februar 2009.
Regjeringen Thorvald Stauning VI

Regjeringen Thorvald Stauning VI var Danmarks regjering, en samlingsregjering, 8. juli 1940 – 4. mai 1942. Kontrollministrene fra Venstre og Det Konservative Folkeparti, som var trått inn 10. april 1940, fikk nå fagministerier.
Regjeringen besto av følgende ministre:

Statsminister: Thorvald Stauning
Utenriksminister: Erik Scavenius (uten portefølje)
Finansminister: Vilhelm Buhl
Innenriksminister: Knud Kristensen
Justisminister:Harald Petersen (uten portefølje) til 9. juli 1941, deretter
E. Thune Jacobsen (uten portefølje)Undervisningsminister: Jørgen P.L. Jørgensen
Kirkeminister: Vilhelm Fibiger
Forsvarsminister: Søren Brorsen
Minister for offentlige arbeider: Gunnar Larsen (uten portefølje)
Minister for landbruk og fiskeri: Kr.M. Bording
Minister for industri, handel og sjøfart:John Christmas Møller til 3. oktober 1940, deretter
Halfdan HendriksenArbeids- og Sosialminister: Johannes Kjærbøl


== Eksterne lenker ==
Regeringer 1901-1953 Danmarkshistorien.dk Arkivert 12. oktober 2009 hos Wayback Machine.
Xiamen Øst gasskraftverk

Xiamen Øst gasskraftverk er et varmekraftverk i Xiamen i provinsen Fujian i det sørøstlige Kina. Det har en installert produksjonskapasitet på 780 MW, fordelt på 2 like store enheter. Det eksisterer urealiserte planer om å doble kapasiteten ved kraftverket. Brenseltypene er LNG og naturgass, og dette er et kombinasjonssyklus-verk med både damp- og gassturbiner.
Operatør er Dongya Electric Co.


== Eksterne lenker ==
China National Technology Import & Export Corporation.
Jinjiang gasskraftverk

Må ikke forveksles med Jinjiang kullkraftverk. Jinjiang gasskraftverk er et varmekraftverk  i provinsen Fujian i det sørøstlige Kina. Det har en installert produksjonskapasitet på 1.400 MW fordelt på 4 like store enheter, utvidet de senere årene fra 700 MW. Brenseltypene er LNG, og dette er et kombinasjonssyklus verk med både damp- og gassturbiner. 


== Se også ==
Liste over verdens største kullkraftverk


== Eksterne lenker ==
China National Technology Import & Export Corporation.
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
All Chinese Utility Plants – McIlvaines Company. Besøkt 4. desember 2011.
Hengmen gasskraftverk

Hengmen gasskraftverk er et varmekraftverk i provinsen Guangdong i det sørøstlige Kina. Det har en installert produksjonskapasitet på 1400 MW. Brenseltypene er (subsidiært) fyringsolje, (primært) LNG og naturgass, og dette er et kombinasjonssyklus verk med både damp- og gassturbiner.


== Eksterne lenker ==
China National Technology Import & Export Corporation.
All Chinese Utility Plants – McIlvaines (kalles her Hengmen-gas).
ShenZhen Qianwan kraftverk

(ShenZhen) Qianwan gasskraftverk er et varmekraftverk i provinsen Guangdong i det sørøstlige Kina. Det har en installert produksjonskapasitet på 1 170 MW, fordelt på tre like store enheter. Brenseltypene er LNG og naturgass, og dette er et kombinasjonssyklus verk med både damp- og gassturbiner. Anlegget stod ferdig i 2007. Operatør er ShenZhen Group og Guangdong Yudean Group Co.
Anleggets utstyr er hovedsakelig levert av kinesiske Dongfang Electric, i samarbeid med Mitsubishi.


== Se også ==
Liste over verdens største olje- og gasskraftverk


== Eksterne lenker ==
Oversiktskart med selskapets kraftverk - Guangdong Yudean Group.
China National Technology Import & Export Corporation.
Gas Power Projects - Dongfang Electric. Besøkt 11. september 2010.
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Huizhou gasskraftverk

Huizhou gasskraftverk er et varmekraftverk i provinsen Guangdong i det sørøstlige Kina. Det har en installert produksjonskapasitet på 1.050 – 1.170 MW fordelt på tre like store enheter. Brenseltypene er LNG og naturgass, og dette er et kombinasjonssyklus verk med både damp- og gassturbiner. 
Anleggets utstyr er hovedsakelig levert av kinesiske Dongfang Electric, i samarbeid med Mitsubishi. Operatør er selskapet Guangdong Yudean Group Co.


== Se også ==
Liste over verdens største olje- og gasskraftverk


== Eksterne lenker ==
Oversiktskart med selskapets kraftverk - Guangdong Yudean Group.
Gas Power Projects - Dongfang Electric. Besøkt 11. september 2010.
China National Technology Import & Export Corporation.
ShenZhen Øst gasskraftverk

ShenZhen Øst gasskraftverk er et varmekraftverk i provinsen Guangdong i det sørøstlige Kina. Det har en installert produksjonskapasitet på 1050 MW. Brenseltypene er LNG og naturgass, og dette er et kombinasjonssyklus verk med både damp- og gassturbiner. Operatør er selskapet ShenZhen Group.


== Eksterne lenker ==
China National Technology Import & Export Corporation.
Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Vikeplikt

Vikeplikt er plikten om å vike for andre trafikanter. Begrepet er beskrevet i trafikkreglenes § 7.1: «Trafikant som det skal vikes for, må ikke hindres eller forstyrres. Den som har vikeplikt, skal tydelig vise dette ved i god tid å sette ned farten eller stanse.»
Flere regler regulerer hvem som har vikeplikt for hvem. Noen av de viktigste er:

Kjøretøy som møter et vikepliktskilt, har vikeplikt for kjøretøy på kryssende vei(er)
Dersom krysset ikke er skiltregulert, har kjøretøy vikeplikt for kjøretøy som kommer fra høyre («høyreregelen»)
På veg med fartsgrense 60 km/t eller lavere har kjørende vikeplikt for buss når føreren gir tegn.
Kjørende som kommer fra parkeringsplass, holdeplass, torg, eiendom, bensinstasjon, gågate, gatetun eller lignende område har vikeplikt for annen trafikant. Kjørende som vil på eller krysse veg fra sykkeleveg, gangveg eller fortau har vikeplikt for trafikant på vegen. Denne regelen gjelder ikke overfor kjørende fra eller til områder nevnt i første ledd.


== Vikeplikt i Norge ==


=== Vikeplikt for syklende og gående ===
I 2013 ble reglene presisert (ny tekst i kursiv):
Kjørende som vil svinge har vikeplikt for gående eller syklende som skal rett fram på kjørebanen eller vegens skulder.
Kjørende som skal svinge inn over fortau har vikeplikt for gående og syklende som ferdes på fortauet. (Tidligere var kun vikeplikten overfor gående uttrykkelig fastslått.)
Kjørende som vil inn på eller krysse veg fra sykkelveg, gangveg eller fortau, har vikeplikt for trafikant på vegen. Denne vikeplikten gjelder ikke overfor kjørende til eller fra parkeringsplass, holdeplass, torg, eiendom, bensinstasjon, gågate, gatetun, gårdsveg eller liknende områder.Syklister på veien regnes som kjørende. Dette innebærer at de har vikeplikt når de vil sykle over fotgjengerfelt. «Trafikant som det skal vikes for, må ikke hindres eller forstyrres. Den som har vikeplikt, skal tydelig vise dette ved i god tid å sette ned farten eller stanse.»


=== Tidligere regler ===
I perioden 1957–1978 gjaldt den såkalte gentlemannsparagrafen. Regelen sa:
Ved kjøring fra veg med liten trafikk inn på eller over en åpenbart mer betydelig veg skal den som kommer fra den mindre veg i god tid sette ned farten, vise hensyn og i rimelig utstrekning la trafikken på den større veg passere først.
Årsaken til at denne paragrafen er opphevet er at den gir så mye rom for skjønn at det kan skape fatale misforståelser.


== Se også ==
Forkjørsrett, det motsatte av vikeplikt


== Referanser ==


== Eksterne lenker ==
Om vikeplikt i trafikkreglene
Wangting gasskraftverk

Må ikke forveksles med Wangting kullkraftverk. Wangting gasskraftverk er et varmekraftverk i provinsen Jiangsu i det østlige Kina. Det har en installert produksjonskapasitet på 700 MW. Brenseltypene er naturgass, og dette er et kombinasjonssyklus verk med både damp- og gassturbiner.
Operatør er selskapet China Huadian Corporation.


== Eksterne lenker ==
China National Technology Import & Export Corporation.
Zhangjiagang gasskraftverk

Zhangjiagang gasskraftverk er et varmekraftverk i provinsen Jiangsu i det østlige Kina. Det har en installert produksjonskapasitet på 700 MW. Brenseltypene er naturgass, og dette er et kombinasjonssyklus verk med både damp- og gassturbiner.


== Eksterne lenker ==
China National Technology Import & Export Corporation.